Administrația Bazinală de Apă Crișuri

Biroul Plan de Management Bazinal

Notă privind activitățile desfășurate

pentru ”informarea administrațiilor publice locale și clarificarea unor aspecte privind sistemele individuale adecvate pentru colectare și epurarea apelor uzate urbane”

Urmare a adresei ANAR nr.25338/ 03.11.2022, înregistrată la ABA Crișuri cu nr.17181/ 04.11.2022, cu privire la **dispoziția conducerii Ministerului Mediului, Apelor și Pădurilor** prin care se solicită ca în luna noiembrie 2022, reprezentanți ai Administrațiilor Bazinale de Apă / Sistemelor de Gospodărirea Apelor să contacteze Prefecturile județene să participe la întâlniri de lucru, cu scopul *informării administrațiilor publice locale și pentru clarificarea unor aspecte privind implementarea legislației din domeniul sistemelor individuale adecvate pentru colectare și epurarea apelor uzate urbane*, vă informăm că la nivelul s.h. Crișuri au fost organizate 2 întâlniri, astfel:

1. În data de **11.11.2022** a avut loc întâlnirea de lucru pentru județul ARAD organizată în sistem online cu sprijinul **Prefecturii Arad**, fiind prezenți 2 reprezentanți ai Sistemului Hidrotehnic Independent Crișul Alb, alături de colegii de la SGA Arad și de 55 de reprezentanți ai autorităților administrațiilor publice locale.
* În data de **16.11.2022** a avut loc întâlnirea de lucru pentru județul BIHOR organizată în sistem online de teleconferință cu sprijinul **Prefecturii Bihor**, fiind prezenți domnul Prefect al județului Bihor, 3 reprezentanți ai Administrației Bazinale de Apă Crișuri (dir. tehnic, șefii de birou PMB și Avize-Autorizații) , alături de 2 reprezentanți ai reprezentanți ai Gărzii Naționale de Mediu - Comisariatul Județean Bihor și de 101 reprezentanți ai autorităților administrațiilor publice locale. S-a realizat informarea (prezentarea PowerPoint atașată), însă din cauza unor probleme tehnice, discuțiile urmează să fie reluate într-o altă întâlnire.

Principalele probleme ridicate sunt:

1. Persoanele fizice (și juridice) au dificultăți în privința **încheierii de contracte cu firmele de vidanjare.**
2. **Lipsa unor formulare de înregistrare clare**. Cei care se prezintă să-și declare SIA nu le este clar dacă se încadrează la COLECTARE sau la EPURARE, de exemplu în cazuri în care dețin sistem cu mai multe compartimente și cu descărcarea apelor uzate prin drenaj în sol.
3. Persoanele fizice care dețin sisteme de colectare vor să le declare fie că sunt adecvate, fie că sunt **neadecvate**, dar reprezentanții primăriilor le spun să declară doar sistemele conforme, ajungându-se astfel la confuzii. S-a pus problema că cei care dețin sisteme neconforme și nu trebuie înregistrați în SIA, poluează în continuare dar scapă de răspundere! ”*Cel care e corect va fi verificat, cel care nu declară scapă”*
4. **Există temeri că ulterior declarării sistemului individual** pe care îl dețin va fi evaluat ca neconform și vor fi amendați pentru că este neconform. Sunt îngrijorați în privința modului în care poate fi dovedită etanșarea sistemului.
5. Unde găsim firmele de vidanjare. Firmele care desfășoară activități de vidanjare ar trebui să fie licențiate?
6. În cazul recepției construcțiilor noi (case) ce reprezentanți mediu/ape/garda trebuie să participe la recepție, în condițiile în care legislația de mediu de la APM nu se mai cere acord pt casă. S-a afirmat că avizul /consultanța de la Ape se eliberează foarte greoi.
7. **Există confuzie în terminologie**: ”fosele septice” nu sunt recunoscute ca fiind adecvate, însă la adoptarea standardelor 125666-(1, 4,):2016 sunt denumite tot ”fose septice”, ”*Partea 1: Fose septice prefabricate*”, ”*Partea 4: Fose septice asamblate în situ din elemente prefabricate (kit)”*
8. Există sisteme comercializate de diferite firme ca și ”**fose septice ecologice**” care sunt sisteme de colectare-decantare-filtrare cu descărcarea apelor uzate prin drenaj în sol, posibil că ar putea corespunde Standardului 12566-2 (cu sisteme de infiltrare în sol) însă acest standard nu a fost adoptat în România
9. Ce trebuie să conțină studiu care permite utilizarea apei uzate epurate pentru irigare? Cine este atestat să le elaboreze?
10. Există gospodării care au deținut fosă, ulterior s-au racordat la sistemul de canalizare centralizat prin fosă, deci au păstrat și fosa, dar aceasta poate prezenta în continuare potențial de poluare dacă nu este etanșă
11. **În privința finanțării, există așteptări ca înlocuirea sistemelor individuale neconforme să se poată realiza și prin Administrația Fondului de Mediu, similar cu alte programe care sprijină înlocuirea unor echipamente necorespunzătoare normelor de mediu.**

În final, aduc în atenție faptul că există facilități (**cantoane) pe care le deține ABA/ANAR** care au sisteme individuale de colectare/epurare a apelor uzate și care ar trebui să fie declarate în Registru SIA în termenul legal.